钦定古今图书集成/理学汇编/学行典/第250卷 > 左忠
## 钦定古今图书集成/理学汇编/学行典/第250卷 > 左忠

按《泾县志》：“左忠，字仲恕，轻财尚义，谨身修行，知《诗》《礼》
而精通乎医，富菽粟而广济乎众。尝分田以厚诸弟，
捐产以恤族人。有卖男抵债者，亡金于途欲自尽，忠
以己金救之。有鬻女于忠以赔公税者，忠始不知，既
得其情，即遣女归，不取其价。过江宁镇，得遗金百两，
候还其人。岁饥，赈贷甚众，又捐储煮粥，以哺流徒。隆”
冬施絮，盛暑施药，岁以为常。年七十卒，有《痘疹医方》
行世。子瓘、孙钜，并游邑庠。